ໄຕ້​ຝຸ່ນ Fitow ປະ​ທະ ​​ພາກ​ຕາ​ເວັນ​ອອກ ​ຂອງຈີນ (ວີດີໂອ)
​ໄຕ້​ຝຸ່ນ Fitow ​ໄດ້​ປະ​ທະ​ເມືອງ Fuding ດ້ວຍລົມ​ແຮງ 150 ກິ​ໂລ​​ເເມັດ ຕໍ່​ຊົ່ວ​ໂມງ ​ ແລ້ວ​ກໍ​ອ່ອນ​ກໍາລັງ​ລົງ ​ແລະກາຍ​ມາເປັນພາຍຸ​ເຂດ​ຮ້ອນ​ທໍາ​ມະດາ.
ບັນດາເຈົ້າໜ້າທີ່ຈີນກ່າວວ່າ ພາຍຸໄຕ້ຝຸ່ນທີ່ຮ້າຍແຮງ ໄດ້ພັດ ເຂົ້າຝັ່ງ ປະທະແຂວງ Fujian ທາງພາກຕາເວັນອອກຂອງ ປະເທດ ບັງຄັບໃຫ້ມີການຍົກຍ້າຍປະຊາຊົນໜີ ສົ່ງຜົນໃຫ້ ໄຟຟ້າມອດ ທໍາລາຍເຮືອນຊານບ້ານຊ່ອງ ແລະເຮັດໃຫ້ ການຄົມມະນາຄົມຂົນສົ່ງ ທາງລົດໄຟແລະທາງອາກາດ ປິດລົງ ສູນອຸຕຸນິຍົມແຫ່ງຊາດຂອງຈີນ ກ່າວວ່າ ພາຍຸໄຕ້ຝຸ່ນ Fitow ໄດ້ປະທະເມືອງ Fuding ໃນເຊົ້າວັນຈັນມື້ນີ້ ດ້ວຍຄວາມແຮງ 150 ກິໂລເເມັດ ຕໍ່ຊົ່ວໂມງ ແລ້ວກໍອ່ອນກໍາລັງລົງ ຢ່າງໄວວາ ແລະກາຍມາເປັນພາຍຸເຂດຮ້ອນທໍາມະດາ ທາງການໄດ້ອົບພະຍົບປະຊາກອນຫຼາຍກວ່າ ເຄິ່ງລ້ານຄົນ ອອກຈາກພື້ນທີ່ ໃນຂະນະທີ່ ພາຍຸລູກນີ້ ນໍາເອົາຝົນຕົກໜັກ ຫຼາຍກວ່າ 200 ມິລລີແມັດ ມາສູ່ຂົງເຂດ ພະຍາກອນອາກາດຍັງກ່າວວ່າ ໄຕ້ຝຸ່ນ Fitow ຈະເຄື່ອນຍ້າຍຕໍ່ໄປ ທາງພາກຕາເວັນຕົກ ສຽງເໜືອ ແລະກໍຈະອ່ອນກໍາລັງລົງໂດຍໄວ Fitow ແມ່ນຊື່ຂອງດອກໄມ້ ຈາກເກາະ Micronesia ໄຕ້ຝຸ່ນລູກນີ້ ແມ່ນລູກທີ 23 ທີ່ໄດ້ ປະທະຈີນ ໃນປີນີ້